**Ministru kabineta noteikumu projekta**

**“****Tahogrāfa inspicēšanas institūcijas (darbnīcas) darbības un uzraudzības un tahogrāfa papildu pārbaudes veikšanas kārtība” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks | Noteikumu projekta mērķis ir piemērot Eiropas tiesību aktu prasības par tahogrāfiem un izveidot skaidru valsts procedūru kopumu, kas nodrošinātu, ka tahogrāfus inspicē tikai kompetentas un uzticamas institūcijas, kuras akreditētas valsts aģentūrā “Latvijas nacionālais akreditācijas birojs”, kā arī noteikt kārtību, kādā veic tahogrāfa papildu pārbaudi darbnīcā, ja Valsts policijas amatpersona, veicot tahogrāfa darbības kontroli uz ceļa, konstatē neatbilstību kādai no tahogrāfa pareizas darbības prasībām vai ir citas pamatotas aizdomas par tahogrāfā veiktām manipulācijām vai tā bojājumu.Noteikumu projekts stāsies spēkā Oficiālo publikāciju un tiesiskās informācijas likumā noteiktajā vispārējā kārtībā. |
| **I. Tiesību akta projekta izstrādes nepieciešamība** |
| 1. | Pamatojums | 1. Ceļu satiksmes likuma 31.1 panta trešā daļa un 31.3 pantaotrā daļa;2. Ministru prezidenta 2019.gada 13.maija rezolūcija Nr.12/2019-JUR-74;3. Eiropas Parlamenta un Padomes 2004.gada 4.februāra Regulas (ES) Nr.165/2014 par tahogrāfiem autotransportā, ar kuru atceļ Padomes Regulu (EEK) Nr. 3821/85 par reģistrācijas kontrolierīcēm, ko izmanto autotransportā, un groza Eiropas Parlamenta un Padomes Regulu (EK) Nr. 561/2006, ar ko paredz dažu sociālās jomas tiesību aktu saskaņošanu saistībā ar autotransportu, (turpmāk – Regula Nr.165) 24.panta otrā daļa;4. Komisijas 2016.gada 18.marta Īstenošanas Regula (ES) 2016/799, ar ko īsteno Eiropas Parlamenta un Padomes Regulu (ES) Nr. 165/2014, ar kuru nosaka prasības attiecībā uz tahogrāfu un to komponentu konstrukciju, testēšanu, uzstādīšanu, darbību un remontu;5.Eiropas Parlamenta un Padomes 2006.gada 15.marta Regula (EK) Nr. 561/2006, ar ko paredz dažu sociālās jomas tiesību aktu saskaņošanu saistībā ar autotransportu, groza Padomes Regulu (EEK) Nr.3821/85 un Padomes Regulu (EK) Nr. 2135/98 un atceļ Padomes Regulu (EEK) Nr. 3820/85 (turpmāk- Regula Nr.561/2006). |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Šobrīd tahogrāfu uzstāda, pārbauda un plombē inspicēšanas institūcija, kura akreditēta valsts aģentūrā “Latvijas Nacionālais akreditācijas birojs” (turpmāk – Akreditācijas institūcija) atbilstoši LVS EN ISO/IEC 17020:2005 standartā “Galvenie kritēriji dažādu veidu institūcijām, kas veic inspicēšanu” noteiktajām prasībām un par kuras akreditāciju Ekonomikas ministrija publicējusi paziņojumu oficiālajā izdevumā “Latvijas Vēstnesis”, un kura ir iesniegusi Satiksmes ministrijai uzstādīšanas plāksnītes paraugus.Saskaņā ar Autopārvadājumu likuma 5.1 panta pirmās daļas 6.punktu transportlīdzekļa vadītāja darba un atpūtas laika uzskaites digitālās kontrolierīces (tahogrāfa) karšu izsniegšanu, anulēšanu un apturēšanu uz laiku nodrošina VSIA “Autotransporta direkcija” (turpmāk – Autotransporta direkcija),kura rīkojas saskaņā ar Ministru kabineta 2005.gada 1.novembra noteikumos Nr.836 “Noteikumi par transportlīdzekļa vadītāja darba un atpūtas laika uzskaites digitālās kontrolierīces (tahogrāfa) karšu izsniegšanu, anulēšanu un apturēšanu uz laiku” noteikto kārtību un uz kuru attiecas Regulas Nr.165/2014 25.panta pirmajā daļā noteiktais, ka, izsniedzot darbnīcas kartes, ir jānodrošina, ka darbnīcas kartes tiek izsniegtas tikai tad, ja tiek izpildīti Regulas Nr.165/2014 24.panta otrās daļas kritēriji. Noteikumos lietotie termini atbilst Regulai (ES) Nr.165/2014 un Regulai (EK) Nr.561/2006, piemēram: “tahogrāfs” - ierīce, kas paredzēta uzstādīšanai autotransporta līdzekļos, lai automātiski vai pusautomātiski attēlotu, reģistrētu, drukātu, saglabātu un izvadītu datus par šādu transportlīdzekļu kustību un ziņas par konkrētu to vadītāju darbības laikposmiem;“tahogrāfa karte” - viedkarte, kas paredzēta lietošanai kopā ar tahogrāfu un ļauj tahogrāfam identificēt kartes turētāja funkciju un ļauj pārsūtīt un uzglabāt datus;“darbnīcas karte” – tahogrāfa karte, ko ir izsniegusi dalībvalsts apstiprināta darbnīca un kura identificē kartes turētāju un ļauj testēt, kalibrēt un aktivēt tahogrāfus un/vai lejuplādēt datus no tiem;“uzņēmuma karte” – tahogrāfa karte, kuru dalībvalsts iestādes ir izsniegušas transporta uzņēmumam un kura identificē transporta uzņēmumu un ļauj attēlot, lejuplādēt un izdrukāt datus, kuri glabājas tahogrāfā un kurus minētais transporta uzņēmums ir bloķējis ar savu atslēgu;“transportlīdzekļa bloks” – tahogrāfs, izņemot kustības sensoru un vadus tā pievienošanai transportlīdzekļa blokā citastarp ietilpst procesors, datu atmiņa, laika mērījumu funkcija, divas viedkaršu saskarnes ierīces, printeris, ekrāns, savienotāji un ierīces lietotāja datu ievadīšanai.Akreditācijas institūcija atbilstoši likuma “Par atbilstības novērtēšanu” 14.pantam un Ministru kabineta 2008.gada 16.decembra noteikumiem Nr.1059 “Noteikumi par atbilstības novērtēšanas institūciju novērtēšanu, akreditāciju un uzraudzību” izveido un uztur akreditēto atbilstības novērtēšanas institūciju sarakstu savā tīmekļa vietnē un publicē informāciju par akreditētajām atbilstības novērtēšanas institūcijām, tostarp uztur savā tīmekļa vietnē tahogrāfu darbnīcu reģistru. Plombas uzlikšana ir daļa no regulārās inspekcijas, un plombas numurs ir darbnīcas identifikators. Akreditācijas institūcija, veicot darbnīcas akreditāciju, piešķir darbnīcai numuru, līdz ar to tam ir jābūt kompleksam pasākumam, un plombas numura piešķiršanai un plombu numuru saraksta uzturēšanai ir jābūt Akreditācijas institūcijas kompetencē.Satiksmes ministrija vienu reizi gadā nosūta Eiropas Komisijai apstiprināto darbnīcu sarakstu un tiem izsniegto karšu sarakstu.Regulas Nr. 165/2014 24. pants paredz, ka dalībvalstīm jāizveido skaidrs valsts procedūru kopums, kas nodrošinātu, ka tahogrāfus inspicē tikai tādas institūcijas, kuras ir kompetentas un uzticamas, kā arī nodrošina, ka tiek izpildīti kritēriji attiecībā uz personāla pienācīgu apmācību, institūcijai pieejamo aprīkojumu, kas nepieciešams tehnisku darbību veikšanai, un institūcijas labu reputāciju.Lai nodrošinātu skaidru valstu procedūru kopuma esamību, 2019.gada 23.maijā stājās spēkā likums “Grozījumi Ceļu satiksmes likumā”, kur31.1 panta trešajā daļā ir ietverts deleģējums Ministru kabinetam noteikt kārtību, kādā īstenojama inspicēšanas institūcijas (darbnīcas) darbība un tās uzraudzība, un 31.3 panta otrajā daļā – deleģējums noteikt kārtību, kādā inspicēšanas institūcijā (darbnīcā) veicama tahogrāfa darbības pārbaude. Lai izpildītu Ministru kabinetam doto uzdevumu, ir izstrādāts noteikumu projekts. Noteikumu projekts nosaka kārtību, kādā īsteno darbnīcas darbību un uzraudzību, kā arī kārtību, kādā darbnīca veic tahogrāfa darbības pārbaudi, tostarp kārtību, kā notiek tahogrāfa inspekcija, kā tiek uzglabāti, pārsūtīti un aizsargāti dati, kā tiek veikta darbnīcu uzraudzība un kontrole un kādas darbības veicamas, ja ir aizdomas par tahogrāfa neatbilstošu darbību. Noteikumu projektā ir ietverts pasākumu kopums, lai nodrošinātu Regulas 165/2014 IV nodaļas prasību ievērošanu. Noteikumu projekta 8. un 9.punktā uzskaitītie darbnīcas pienākumi izriet no Regulas Nr.165 24.panta 2. un 4.punktā minētās prasības dalībvalstij nodrošināt, lai darbnīcas būtu kompetentas uzticamas, publicējot skaidru valsts procedūru kopumu. Noteikumu projekta IV nodaļā tiek regulēta kārtība, kādā tiek veikta tahogrāfa darbības papildu pārbaude. Speciālais subjekts, attiecībā uz kuru Valsts policijas amatpersona saskaņā ar noteikumu projekta 17.punktu pieņem lēmumu par transportlīdzekļa nosūtīšanu uz tahogrāfa darbības papildu pārbaudi darbnīcā, tiek paredzēts “transportlīdzekļa turētājs”.Ceļu satiksmes likuma 1.panta 25.punkts noteic, ka transportlīdzekļa turētājs ir fiziskā vai juridiskā persona, kura uz tiesiska pamata (mantas īres, nomas, patapinājuma līgums u.c.) lieto transportlīdzekli. Par transportlīdzekļa turētāju nav uzskatāma persona, kas transportlīdzekli lieto uz dienesta vai darba tiesisko attiecību pamata, savukārt Autopārvadājumu likuma 1.panta 28.punkts noteic, ka pārvadātājs ir komersants, zemnieku vai zvejnieku saimniecība, kas pēc pasūtījuma vai līguma ar nosūtītāju, pasažieri vai uz cita tiesiska pamata uzņemas pārvadājuma saistību.Ņemot vērā iepriekš minēto, lietojot terminu “pārvadātājs”, nav aptverta visa transporta sfēra, jo transportlīdzekļa vadītāja darba un atpūtas laika uzskaite ir jāveic arī fiziskām personām, ja tās vada transportlīdzekli, uz kuru neattiecās tahogrāfa lietošanas izņēmumi, līdz ar to šo noteikumu izpratnē, piemērotākais speciālais subjekts būtu transportlīdzekļa turētājs.Noteikumu projekta 13.punkts paredz dokumentācijas par darbnīcas veiktajām tahogrāfa inspekcijām uzskaiti un glabāšanu vismaz divus gadus. Iepriekšminētā dokumentācija ietver arī darbnīcas karšu datus.Tahogrāfa darbību uz ceļiem Valsts policija kontrolē atbilstoši Ministru kabineta 2011.gada 24.maija noteikumiem Nr.411 “Autopārvadājumu kontroles organizēšanas un īstenošanas kārtība” un šis uzraudzības un kontroles process noslēdzas ar minēto noteikumu 9.punktā paredzētā kravas vai pasažieru pārvadājumu kontroles akta sastādīšanu. Atbilstoši projektā ietvertajam regulējumam papildus autopārvadājumu kontroles aktam gadījumos, kad tiks konstatētas pamatotas aizdomas par manipulācijām ar tahogrāfu, tiks pieņemts lēmums par tahogrāfa darbības papildu pārbaudi darbnīcā. Minētais lēmums būs administratīvais akts, kurš būs apstrīdams un pārsūdzams. Ja transportlīdzekļa turētājs labprātīgi nepildīs šo administratīvo aktu un neievēros aizliegumu līdz papildu pārbaudei izmantot transportlīdzekli pārvadājumu veikšanā, tā izpildes nodrošināšanai policija varēs veikt tā piespiedu izpildi Administratīvā procesa likumā paredzētajā kārtībā (likuma 42.nodaļa). Transportlīdzekļa turētājs varēs izvēlēties, kurā no akreditētajām darbnīcām veikt tahogrāfa papildu pārbaudi. Ja tahogrāfa papildu pārbaudē tiks konstatētas tahogrāfa manipulācijas, Valsts policija uzsāks administratīvā pārkāpuma lietu normatīvajos aktos paredzētajā kārtībā. Noņemtās manipulācijas ierīces darbnīcas glabās līdz nodošanai Valsts policijai, bet ne ilgāk kā desmit dienas. Sakarā ar to, ka transportlīdzekļa turētājs var izvēlēties jebkuru akreditēto darbnīcu, kurā veikt tahogrāfa papildu pārbaudi (izņemot darbnīcu, kura veikusi uz attiecīgā transportlīdzekļa uzstādītā tahogrāfa iepriekšējo inspekciju), policijas darbiniekiem ir nepieciešams laiks, lai noorganizētu nokļūšanu līdz darbnīcai vai lai norīkotu citus darbiniekus izņemt manipulācijas ierīces.Par akreditēto darbnīcu uzraudzību arī turpmāk atbildīga būs Akreditācijas institūcija. Atbilstoši Regulas Nr. 165/2014 24.panta 5. punktam Satiksmes ministrija vienu reizi gadā informēs Eiropas Komisiju par darbnīcām, kurām ir tiesības veikt inspicēšanu, tām izsniegtajām darbnīcas kartēm, kā arī piešķirtajiem plombas numuriem.Projekta mērķis ir izveidot skaidru valsts procedūru kopumu, kas nodrošinātu, ka tahogrāfus inspicē tikai kompetentas un uzticamas institūcijas, kuras akreditētas Akreditācijas institūcijā atbilstoši normatīvajiem aktiem par atbilstības novērtēšanas institūciju novērtēšanu, akreditāciju un uzraudzību. |
| 3. | Projekta izstrādē iesaistītās institūcijas un publiskas personas kapitālsabiedrības | Satiksmes ministrija, Iekšlietu ministrija, VSIA “Autotransporta direkcija”, Valsts policija, Ekonomikas ministrija, Tieslietu ministrija. Ar Satiksmes ministrijas 2017.gada 11.augusta rīkojumu Nr.01-03/118 “Par starpinstitūciju darba grupu Regulas Nr.165 prasību izpildes nodrošināšanai” tika izveidota darba grupa, kuras sastāvā bija iekļauti Satiksmes ministrijas, VSIA “Autotransporta direkcija”, VAS “Ceļu satiksmes drošības direkcija”, Iekšlietu ministrijas, Ekonomikas ministrijas, Biedrības “Autopārvadātāju Asociācija “Latvijas auto””, SIA “LUX” un SIA “Tahogrāfu akadēmija” pārstāvji.  |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupa, kuras tiesiskais regulējums arī ietekmē vai varētu ietekmēt | Latvijas Republikā reģistrēti komersanti, kuriem ir piešķirtas tiesības vai kuri vēlas iegūt tiesības veikt transportlīdzekļa vadītāja darba un atpūtas laika uzskaites kontrolierīces (tahogrāfa) inspicēšanu. Pārvadātāji, kas veic autopārvadājumus, izmantojot tahogrāfus, transportlīdzekļu vadītāji.  |
| 2. | Tiesiskā regulējuma ietekme uz tautsaimniecību un administratīvo slogu | Projekts sekmēs skaidru valsts procedūru kopuma izveidi Ministru kabineta noteikumu līmenī, nodrošinot, ka transportlīdzekļa vadītāja darba un atpūtas laika uzskaites kontrolierīces (tahogrāfus) inspicē tikai tādas darbnīcas, kuras ir kompetentas un uzticamas, kā arī nodrošina, ka tiek izpildīti kritēriji attiecībā uz darbnīcas labu reputāciju. |
| 3. | Administratīvo izmaksu monetārs novērtējums | Ar noteikumu projektu mērķa grupām netiek uzlikts papildu informācijas sniegšanas pienākums. Administratīvās izmaksas gada laikā mērķgrupai, kuru veido juridiskas personas, nepārsniegs 2000 *euro.* |
| 4. | Atbilstības izmaksu monetārs novērtējums | No projektā ietvertā regulējuma jaunas atbilstības izmaksas neveidosies. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | 1. Eiropas Parlamenta un Padomes 2014.gada 4.februāra Regula (ES) Nr.165/2014 par tahogrāfiem autotransportā, ar kuru atceļ Padomes Regulu (EEK) Nr.3821/85 par reģistrācijas kontrolierīcēm, ko izmanto autotransportā, un groza Eiropas Parlamenta un Padomes Regulu (EK) Nr.561/2006, ar ko paredz dažu sociālās jomas tiesību aktu saskaņošanu saistībā ar autotransportu [publicēta “Eiropas Savienības Oficiālajā Vēstnesī” L 60, 28.02.2014.].2. Komisijas 2016.gada 18.marta Īstenošanas Regula (ES) 2016/799 (2016. gada 18. marts), ar ko īsteno Eiropas Parlamenta un Padomes Regulu (ES) Nr. 165/2014, ar kuru nosaka prasības attiecībā uz tahogrāfu un to komponentu konstrukciju, testēšanu, uzstādīšanu, darbību un remontu. [publicēta „Eiropas Savienības Oficiālajā Vēstnesī” L 139/1, 26.05.2016].3. Eiropas Parlamenta un Padomes 2006.gada 15.marta Regula (EK) Nr. 561/2006 ar ko paredz dažu sociālās jomas tiesību aktu saskaņošanu saistībā ar autotransportu, groza Padomes Regulu (EEK) Nr. 3821/85 un Padomes Regulu (EK) Nr. 2135/98 un atceļ Padomes Regulu (EEK) Nr. 3820/85. [publicēta „Eiropas Savienības Oficiālajā Vēstnesī” L 102/1, 11.04.2006]. |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav. |

|  |
| --- |
| **1.tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | 1. Eiropas Parlamenta un Padomes 2014.gada 4.februāra Regula (ES) Nr.165/2014 par tahogrāfiem autotransportā, ar kuru atceļ Padomes Regulu (EEK) Nr.3821/85 par reģistrācijas kontrolierīcēm, ko izmanto autotransportā, un groza Eiropas Parlamenta un Padomes Regulu (EK) Nr.561/2006, ar ko paredz dažu sociālās jomas tiesību aktu saskaņošanu saistībā ar autotransportu (publicēta „Eiropas Savienības Oficiālajā Vēstnesī” L 60, 28.02.2014).2. Komisijas 2016.gada 18.marta Īstenošanas Regula (ES) 2016/799 (2016. gada 18. marts), ar ko īsteno Eiropas Parlamenta un Padomes Regulu (ES) Nr. 165/2014, ar kuru nosaka prasības attiecībā uz tahogrāfu un to komponentu konstrukciju, testēšanu, uzstādīšanu, darbību un remontu.[publicēta „Eiropas Savienības Oficiālajā Vēstnesī” L 139/1, 26.05.2016].3. Eiropas Parlamenta un Padomes 2006.gada 15.marta Regula (EK) Nr. 561/2006 ar ko paredz dažu sociālās jomas tiesību aktu saskaņošanu saistībā ar autotransportu, groza Padomes Regulu (EEK) Nr. 3821/85 un Padomes Regulu (EK) Nr. 2135/98 un atceļ Padomes Regulu (EEK) Nr. 3820/85. [publicēta „Eiropas Savienības Oficiālajā Vēstnesī” L 102/1, 11.04.2006]. |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji. Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības. Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos. |
| Regulas (ES) Nr.165/2014 22.panta 3. punkts  | Projekta 22.punkts. | Tiesību norma izpildīta pilnībā | Projekts stingrākas prasības neparedz. |
| Regulas (ES) Nr.165/2014 24.panta 1.punkts  | Projekta3.punkts  | Tiesību norma izpildīta pilnībā | Projekts stingrākas prasības neparedz. |
| Regulas (ES) Nr.165/2014 24.panta 2.punkts  | ProjektaII. nodaļa  | Tiesību norma izpildīta pilnībā | Projekts stingrākas prasības neparedz. |
| Regulas (ES) Nr.165/2014 24.panta 3.punkts  | Projekta V. nodaļa | Tiesību norma izpildīta pilnībā | Projekts stingrākas prasības neparedz. |
| Regulas (ES) Nr.165/2014 24.panta 4.punkts  | Projekta 10.punkts | Tiesību norma izpildīta pilnībā | Projekts stingrākas prasības neparedz. |
| Regulas (EK) Nr.561/2006 4.pants un Regulas (ES) Nr.165/2014 2.pants | Projekta 5.punkts | Tiesību norma izpildīta pilnībā | Projekts stingrākas prasības neparedz. |
| Regulas (ES) 2016/799 IC. pielikuma 6.nodaļa | Projekta II. un III. nodaļa | Tiesību norma izpildīta pilnībā | Projekts stingrākas prasības neparedz. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas?Kādēļ? | Projekts šo jomu neskar. |
|  Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar. |
| Cita informācija | Nav. |
| **2.tabulaAr tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.Pasākumi šo saistību izpildei** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši Ministru kabineta 2009.gada 25.augusta noteikumu Nr.970 „Sabiedrības līdzdalības kārtība attīstības plānošanas procesā” 7.4.1 apakšpunktam sabiedrībai ir dota iespēja rakstiski sniegt viedokli par noteikumu projektu tā izstrādes stadijā. |
| 2. | Sabiedrības līdzdalība projekta izstrādē | Noteikumu projekts 2019. gada 31. maijā tika publicēts Satiksmes ministrijas tīmekļa vietnē <http://www.sam.gov.lv/satmin/content/?cat=553> |
| 3. | Sabiedrības līdzdalības rezultāti | Iebildumi vai priekšlikumi netika saņemti. |
| 4. | Cita informācija | Satiksmes ministrijā tika izveidota darba grupa, kuras darbā piedalījās biedrība Autopārvadātāju asociācija “Latvijas auto”, SIA LUX un SIA Tahogrāfu Akadēmija. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Satiksmes ministrija, Valsts policija, VSIA “Autotransporta direkcija”, valsts aģentūra “Latvijas Nacionālais akreditācijas birojs”.  |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem. | Normatīvā akta izpilde tiks nodrošināta anotācijas VII sadaļas 1.punktā minēto institūciju līdzšinējo funkciju ietvaros. |
| 3. | Cita informācija | Nav. |

Satiksmes ministrs T. Linkaits

Vīza: valsts sekretāra vietā -

valsts sekretāra vietniece L.Austrupe

Lukjanoviča 67028019

inga.lukjanovica@sam.gov.lv